
Ponegrirea Coroanei 


In tabăra alianţei Maniu- Mihalache-Adolt Ştern chiotul cotidian 
şi-a anunțat în timpul din urmă o coardă nouă: atacurile împotriva 
Regelui. 

Furtuna era de aşteptat. De câteva luni o prevesteau heralzii nu- 
miților asociați, domnul Honigman și dulcele său frate domnul Fagure, 
care în patriotica lor răsvrătire pentru aspirațiile nației românești de-o 
vreme încoace sunt supăraţi deabinele pe Regele Ferdinand. Aceşti 
iluştri mandarini ai presei bucureștene, împreună cu sateliții lor, dor-. 
nici să fortifice țara pe care o iubesc dintro furtunoasă pornire ata- 
vică, au avut totdeauna bunul obicei de-a administra lecţii Coroanei 
și în lunile din urmă de când suferințele Ardealului au găsit ecou în 
inima lor largă, revolta celor: doi îndrumători de opinie publică e în- 
trun clocot nepotolit. In gazetele lor apar zilnic apostrofă şi impre- 
cații la adresa Dinastiei, tonul e ridicat, amenințările curg, tirania e 
lovită la mir necontenit de către cei doi apostoli ai libertăţii, susţi- 
nuţi în nobila. lor întreprindere de bătrânul patron, domnul Constantin 
Mille, din a cărui călimară tot se mai desprind încă înjurături târzii, 
metafore obosite și ieșite la soare ca ariile unei flaşnete hodorogite. 
Corul deci, urmând meseria unei vieţi, a strigat înainte, până ce pri- 
mind încurajarea celor mai noi protectori politici s'a hotărât să dea o 
mai mare amploare deprinderii consacrate și astfel diapazonul astăzi. 
e într'o urcare crescândă: domnul Honigman şi soţii atacă zilnic pe 
Regele României. 

- Paralel cu îndeletnicirile profesionale ale marilor proprietari de 
cerneală se semnalează și mustrările recente pe care le aduc Palatu- 
lui diverși corifei din aşa zisa opoziție unită. Astfel doctorul Lupu la 
întruniri publice pe ici pe colo, se crede dator să- -şi întreţie partizanii 
cu avertismente delicate trimise Suveranului, domnul Mihalache, răs- 
colindu-și amintirile cărților de citire, brodează parabole cu tâlc în- 
drăzneţ, în vreme ce cel mai proaspăt șampion al democraţiei, dl Gri- 

gore Filipescu, un distins sportsman politic, plin de fantezie, se amuză 
ticluind invective și epigrame, cu sau fără fotografie, pentru exaspe- 
rarea „Camarillei“. Este, cum se vede, o acţiune concentrică, cum sar 
zice un acerb război de guerillă, menit să smulgă aplauze la cetăţenii 
din Lipscani care umplu sala „Dacia“ și sunt, cum se știe, profund în- 
dureraţi de destinele patriei . 

Orchestra deci, în plină activitate, își plimbă tam-tamul sgomotos 
în toate părţile. Din nenorocire însă cântecul e destul de vechiu, ritualul 
demodat și auditorul nu mai simte pe această temă o particulară emoție. 
La fraţii noştri de dincolo de Predeal aceste tulburate rapsodii fac 
parte din bagajul curent al bocetelor de opoziție, pe care politicianii 
trecutului le-au lovit de toți pereții Capitalei, storcându-le toată vlaga 
și făcându-le din ce în ce mai inofensive. Sunt uzanţele unui tipic ră- 
suflat la București şarjele împotriva Coroanei, relieful lor s'a tocit şi 
lumea nu se mai impresionează de câte-ori oratorul în tirada lui pa- 
tetică invectivează înălțimile Tronului. Mulțimea e foarte sceptică în 
această materie, fiindcă “de-o jumătate de veac sa obișnuit să-i vadă 
în curând după gestul demnității răsvrătite pe neînduplecaţii protestatori 
în atitudini prea umile la treptele Palatului, astfel că ascuțişul cuvin- 
telor s'a pierdut şi clișeul s'a clasat definitiv în camera de vechituri 
a politicei româneşti . 

In acest chip, dacă ar fi să ne ocupăm numai de  trivialitățile 

- presei libertine din Bucureşti pentru ponegrirea Coroanei, sau de in- 
cursiunile demagogiei politice în domeniul unei retorici banalizate, 
subiectul ar fi în adevăr ingrat și mar merita o specială luare aminte. 
Lucrul însă se complică, fiindcă în taraful acestei muzici ignobile s'au 
ivit lăutari noi, care prin noutatea lor merită să-i încrestăm la răvaș 
şi să le cântărim intenţiile. Este ceata domnilor Vaida-Maniu, devenită 
din bun senin de-un antogonism lămuritor față cu actele Suveranului, 
care prezintă un capitol proaspăt de psihologie necunoscută, interesant 
de examinat şi plin de învățăminte. 

Da, nu mai este nicio îndoială, șefii comitetului de-o sută în trista 
lor evoluţie au ajuns până la ireverenţă în sentimentele lor pentru 
Regele țării. Sărmanii discipoli ai tradiţionalului spirit budapestan, foşti 
plecaţi șerbi ai „prea înalțatului cezaro-crăiesc scaun“ dela Viena, unde 
li s'au tocit până deunăzi genunchii îndoiți atâta vreme, prin ce sbu- 
ciumae frământări intime să fi trecut ei oare, de s'au pomenit dintr'o- 
dată, așa de. demni, așa de băţoşi în faţa unui cap încoronat? Reali- 
tatea e că de-o vreme încoace gazeta lor din Cluj a început să lan- 
seze articole stângace cu insinuări greoaie, din care se ghicea o tăinuită 
rancună și zi cu zi, cu acumularea de îndrăzneală a sclavilor liberaţi, 
tonul observațiilor s'a îngroșat până-ce în săptămânile ultime judecarea 
în gura marea monarhului a devenit din ce în ce mai frecventă spre 
mirarea noastră a tuturora. 

Operația însă nu s'a oprit aci, zilele din urmă proza lor veni- 
noasă a scos capul subt ‘auspiciile "mentorului Honigmân, în al cărui 
ziar „Lupta“, au apărut, dacă nu mă înșel, vre-o patru articoie în- 
dreptate împotriva Regelui subt semnătura: „Un deputat ardelean“. Ar- 

ticolele din chestiune, variațiuni pe-aceiași gamă, sălcii ca fond și 
formă, nu par a fi scrise în redacţie de-un Goldenberg oare-care și 
stilul lor bolovănos parcar trăda preocupările unui spirit străin de cele 
mai inocente mistere ale condeiului. Cum se vede, șanse sunt ca pa- 
ternitatea lor să poată fi atribuită uneia din cele mai de frunte căpe- 
tenii ale partidului național. La București se vorbeşte, că însuși domnul 
Alexandru Vaida sar fi deranjat să le scrie într unul din elanurile de 
stil şi compoziţie, care cercetează din când în când pe fostul preșe- 
dinte al Consiliului... Persoana autorului în acest caz e unicul lucru 
interesant, fiindcă de altfel spicuirile de istorie universală și garniseala 
“lor de pilduiri nu au mult haz. Ar fi însă cu adevărat instructiv, dacă 
sar şti părintele real al acestor sforăituri în care se vorbește de sus 
de tot: „la seama, Sire!“ Inţelegeţi, că subt masca anonimatului toate 
aceste poveţe și <upărări pierd din farmecul lor și că adevărata lor 
semnificare sar desvăli numai atunci când personalitatea autorului ar 
constitui suprema garanţie pentru spusele lui. Ce mult aș da deci, subt 
acest raport, dacă publicul cetitor ar putea vedea obrazul întrepidului 
inconoclast, prins acum de-un subit acces de demnitate tardivă... Sar 
putea constata probabil atunci în toată liniștea că omul care se vrăj- 
mășește astăzi a tăcut o viaţă întreagă, sau că genuflexiunile lui în- 
soțite de jurăminte de crediuță la picioarele Habsburgilor i-au fost apa- . 
najul unei vieți... În lumina faptelor s'ar ridica deci la o înaltă valoare 
documentară prăvălirea morală a românului neofit, care la patru 
ani după-ce soarta l-a smuls de subt poruncile asupritorului de vea- 
curi îşi ridică glasul răgușit de patimi mici împotriva Regelui liberator 
și-i pune în vedere soarta lui Bonaparte, fiindcă a avut nenorocul să 
moștenească un atât de stupid patrimoniu intelectual la unul din su- 
puşii săi, desrobiți pe prețul unui sacrificiu strălucit... 

In orice caz, dacă n'ar fi nici un alt indiciu de sdrobitoare ab- 
sență cerebrală la conducerea partidului național decât această impro- 
vizată burzuluire împotriva Coroanei și atunci ar fi deajuns ca lumea 
noastră să înțeleagă cât de mult s'a căscat prăpastia între poporul no- 
stru și spuma lui de suprafață bătută de toate vânturile. 

“Aici în Ardeal mulțimea, desfăcută abia din cadrul posomorât al 
unei tragedii milenare, are câteva lucruri sfinte la care privește cu 
pietate și asupra cărora nu admite nici glume, nici transacții. Unul 
din aceste puncte fixe ale mentalităţii noastre politice e și "respectul 
netulburat pentru ideia dinastică. Poporul cu instinctele lui viguroase 
îşi dă seama că în împrejurările tulburi de azi și de mâine tronul e 
poate cel mai puternic razim al unităţii naționale, pe care nimeni nu 
are dreptul s'o primejduiască. Cel din urmă cătun dela poala munţilor 
e pătruns de-acest adevăr organic în Ardeal și numai o formidabilă 
cantitate de inconştiență sau o penibilă zăpăceală poate produce note 
disonante în jurul acestui sentiment unanim și nedesmințit... Faptul că 
domnii din naţionalul comitet dela Cluj în lunile din miere ale cola- 
borării lor cu partidele dela București, au acceptat dela început gre- 
șelile acestora și fac paradă de antidinasticism nu ne miră mult, fiindcă 
destăcuţi complect de sufletul masselor populare, bieţii desrădăcinaţi 

sunt gata în tot momentul să afișeze o idee străină. In definitiv o mare 
mirare nu trebue să cuprindă pe nimeni în fața unui proaspăt certi- 
ficat de bun simţ. Gândiţi-vă că cei care se agită astăzi la poarta 
Palatului, sunt cei din urmă mohicani ai burgului dela Viena, sunt 
autorii declaraţiilor de amor din parlamentul unguresc, sunt detractorii 
încoronării dela Alba-lulia și atunci înțelegeți că după atâtea linii drepte 
în cariera lor publică onorabilii patrioți sunt gata ori când, fără mult 
sbucium de conștiință, să facă orice soi de declaraţie care le- -ar corija 
norocul . 

Ca să fie însă mai evidentă distanța între opiniile de circonstanță 
ale acestor mici negustori politici şi sufletul Ardealului pe care ho- 
nigmanii îl terfelesc în tiparele lor încurând lumea din Capitală, eu 
aș propune o operaţie simplă şi convingătoare: Luaţi un ţăran din 
orice sat ardelenesc mai răsărit şi înfățișați-l un sfert de oră cu cel 
mai turbat matador al naţionalismului de ocazie, cumpăniți simțirea, 
chibzuinţa și sintaxa -celor 'două exemplare şi vă veţi da seama degrabă 
că sunt două speţe distincte și că sănătatea şi lumina sunt dela început 
pe partea hainelor albe . 

Ei bine, pe aceste haine albe se ridică aici în Ardeal temelia 
trainică a dragostei de neam și de Dinastie, — tot restul e încă interes 

_meschin și-o literatură înăcrită de bâlciu ordinar SR 


OCTA VIAN GOGA 


P. S. In ultimul moment mi-se spune că articolele „deputatului 
ardelean“ din „Lupta“, nu sunt decât o „farsă“ şi că totul se reduce 
la reeditarea unor pagini de demult ale unui răposat organ liberal. 
Oricum ar fi, comentarele „antidinasticismului din Ardeal“ de care se 


vorbește în timpul din urmă, rămân în picioare. 
O. G. 

Frig... 


Aşteptarea... flori de jale... 
Jnir'o lacrimă se 'nchiagă,, 

Adu-mi raza gurei tale 
Sfânta vieței mele dragă. 


Ti-aşternui din prag în casă 
Dorul meu de-odinioară.. 

Ga pe-o punte de mătasă 
Să fe văd trecând uşoară... 


Braļe albe... valuri calde 
Să mă strângă mlădicase... 
Să m'adoarmă... să mă scalde 
Valul braţelor frumoase. 


Trag obloanele la stradă... 
— Nu mai vine.. nu mai vine... 
Aşteptarea de zăpadă a 
Fulgii-şi sculură pe mine... 


ZAHARIA BÂRSAN 

Trandafir alb 


Trandafire tânăr... foaie de mătase... 
— Mângâiere caldă de pe-o cale grea — 
Te-ai desprins din noaptea mâinilor frumoase 
Să 'nsenini o clipă pribegia mea... 
Ce pustie-ți pare tainica 'ncăpere ` 
Plină de nesomnul dela căpătâi... 
Foaie de iubire... foaie de durere, 
Mângâiere albă... cum să te mângâi !?... 


Foaie de mătase 'mi-ai visat pe masă 
Invelită 'n dorul sufletului meu... 
Singura podoabă ce-o aveam în casă... 
Și pe tine doară... și pe Dumnezeu. 
Ti-am vorbit în șoapte dragă primăvară, 
— Tot mai alb crescut-ai, tot mai alintat — 
Neștiuţi de nimeni fie-care sară 
Ne *nchinam la mâna care mi.te-a dat... 


Și-acum stai pe gânduri foaie de zăpadă, 
Foaie care-mi arde sufletul aprins... 
De-ar veni o clipă să mi te revadă 
Nu te-ar mai cunoaște, trandafir învins... 
Alba ta candoare tot mai mult se "'ndoaie, 
Ca o frunte albă ce se uită *n jos... 
Va cădea ca mâine foaie după foaie, 
Lacrime tăcute dintr'un vis frumos. 


Bacău, 1917. ZAHARIA BÂRSAN 

P Clădirile şcolare 


Străduința ministerului de instrucțiune de a găsi soluțiuni pentru 
deslegarea chestiunilor școlare din Transilvania a trebuit să se lo- 
vească și de lipsa de clădiri potrivite. Localități, cari în urma situa- 
țiunii lor cereau deschiderea unui liceu român, sau a unei şcoli profe- 
sionale, trebuiau să renunțe la această cerere a lor pe motivul că în 
localitate nu era local corespunzător sau dacă se găsia un atare local, 
acela nu era nici al statului, nici al comunei, ci al cutărei confesiuni, 
care în baza dreptului de proprietate nu se arăta aplicată a ceda lo- 
calul. Astfel a fost cazul din Orăștie, unde dela înjghedarea noului 
stat, sa impus necesitatea înființării unui liceu românesc, dat fiind că 
Orăștia și împrejurimile este locuită de o populațiune românească foarte 
înaintată în cultură, care cerea liceu românesc pentru mulțimea de 
școlari, plasați la școli prin depărtate ținuturi. 

“In anul dintâi al deschiderii liceului din Orăștie s'au înscris 
peste 500 băeţi, un record care pe vremile ungurești nu știu dacă sa 
mai încrestat undeva. Liceul a trebuit să se deschidă prin case parti- 
culare, să se adăpostească cum poate și să privească cu jind la cele 
două clădiri ale liceului reformat de acolo, una nouă superbă, clădită 
din banii statului unguresc și cealaltă mai "veche a fundaţiuni contelui 
Kun. Aceași situaţie este și în orașul încoronării, în Albaclulia, unde 
nu aveam local pentru un liceu de stat, deși biserica romano-catolică 
dispune de o frumoasă clădire, ridicată cu o însemnată subvenție de 
stat şi care dacă astăzi mai are o populațiune școlară oarecare, e de 
prevăzut că cei 1200 catolici din Alba-lulia nu vor putea alimenta 
„acest liceu situat într'o mare de români, cari nu mai umblă la școli 
streine. 

Nu mai vorbim de Cluj, unde liceul statului | a fost nevoit să se 
xefugieze în clădirea unui școli civile și astfel nu are nici aparatul 
didactic necesar unui liceu şi nici localul nu e suficient, ca să în- . 
încapă mulțimea mare de băeţi care roesc depe sate și cer intrarea în 
școlile statului. 

In schimb sunt în Cluj uriaşe clădiri, liceul unitar, reformat, 
„Marianum“ toate zidite cu mari subvenții de stat — cari sunt pro- 
prietatea confesiunilor și nu ale statului. 

Chestiunea clădirilor școlare sar putea rezolva cu ușurință dacă 
statul ar zidi în aceste localităţi noi edificii, le-ar amenaja cu cele 
trebuitoare și ar avea școli moderne corespunzătoare. 

Las’ că chestiunea pusă astfel se lovește de imposibilitatea buge- 
tară rămâne totuși de discutat problema școlilor confesionale existente, 
clădite din bugetul statului și date în stăpânirea confesiunilor. 

Pe de altă parte, statul își dă foarte bine seamă că unele din 
aceste şcoli confesionale vor sucomba cu încetul din lipsa unei posi- 
bilități a le întreține. 

Este așadară chestiune de timp, dacă situația acelor școli se 
lämureşte mai de grabă sau se va lămuri în viitorul apropiat, când 
vor înceta dela sine. 

Noi ne dăm seamă, că în Transilvania sunt două chestiuni ma- 
ghiare. Una e secuiască și alta ungurească. Și dacă pe noi nu ne 
supără deloc chestiunea secuiască, determinată prin masele compacte 
secuieşti: dela sudostul Transilvaniei, nu poate să ne scape din vedere 
chestiunea ungurească. 

Ne intereseară foarte deaproape soarta insulelor răslețe ma- 
ghiare, concentrate în mare parte la orașe, unde statul maghiar le-a 
dat tot concursul, ca să devină tot atâtea focare de cultură și propa- 
gandă ungurească. 

Cu prăbuşirea regimului unguresc. nu văd ce pretenții ar mai 
putea avea astfel de centre artificial create, de a-și mai lungi vieața, 
când pretura este românească, judecătoria, perceptoratul, serviciile pu- 
blice toate sunt ale statului român, iar cuiburile de propagandă ma- 
ghiară au rămas avizate numai la puterile proprii slăbite și acele prin 
scoaterea de sub teroarea maghiară a tuturor elementelor şvăbești, slo- 
văcești, evreiești, cari poartă meșteșug, comerț şi nu mai “sunt aplicate 
a spori numărul maghiarilor cu 'conaţionalii lor. 

Maghiarimea din Transilvania este astfel în preajmă de a evacua 
ținuturile unde nu are ce căuta și va fi constrânsă a se retrage la 
centrele mari, unde îşi poate reface frontul mai uşor. dat fiind că în 
aceste au şi 'populaţiune şi au și preponderență. 

E lucru firesc, că în momentul unei astiel de retrageri se va 
pune chestiunea : Ce va fi cu edificiile școlare confesionale în care 
Sa suprimat instrucția şi cari sunt în proprietatea confesiunilor, acestea 
le pot transforma în alte școli, le pot declara de case parochiale, 
le închiriază sau vând? Ce va face statul în momentul acesta, când 
acte autentice dovedesc, că toate acele clădiri au fost ridicate în mare 
parte din visteria țării și trecute în proprietatea confesiunei? Chestia 
devine și mai delicată, când statul în acea localitate nu are liceu co- 
respunzător cum e la "Orăştie, Alba-lulia sau aicea. Cu un cuvânt, poate 
comuna confesiunea sau Ordinul călugăresc dispune nelimitat asupra 
unei clădiri școlare, la care statul a contribuit cu banul, său şi care 
este situaţia de drept a acestor clădiri subvenţionate? 

Ca să ne lămurim mai bine, va trebui să constatăm că statul 
ungar a inaugurat două sisteme de subvenționări pentru şcoli. Unul 
era subvenţionarea personalului didactic confesional, care se da sub 

anumite condițiuni (pentru corpul didactic primar schiţate în art. XXVII. 
1907, pentru cel secundar în ordonanța lui Apponyi din 1906.) Alt 
sistem era subvenţionarea pentru clădiri școlare, care sa dat tuturor 
confesiunilor, cu excepția românilor. 

Cu această subvenție s'au clădit dela 1883 încoace aproape toate 
şcolile secundare catolice, luterane, reformate, unitare, dar fiindcă 
nici o lege nu constrângea guvernele, ca să inaugureze o măsură e- 
gală pentru toate confesiunile, e firesc că românii n'au putut bene- 
ficia de acest favor al statului. 

Deşi nu exista lege care să, numere feliul și să stabilească con- 
dițiile unor astfel de subvenții, statul ungar şi- -a rezervat asupra ace- 
-stor clădiri anumite drepturi, cari dovedesc că aceste clădiri nu au 
îost date în necondiționată proprietate confesiunilor. 

Câteva exemple vor clarifica situația. 

Acordarea ajutorului la edificări se făcea după două . modalități. 

Intâia modalitate era, că sumele luate spre acest scop în buget 
nu se dădeau confesiunilor ca sume globale, ci ministerul le ordo- 
nanfa direct întreprinzătorilor în măsura lucrărilor ce făceau, dar nu- 
mai dupăce şi ministerul cenzură prealabil toate planurile de edifi- 
care şi devizurt de cheltueli, pe cari le aproba, ori le modifică. Aşa 
dară planul şi devizul era aprobat de minister, lucrările controlate de 
inginerii statului, delegați de minister, și numai pe urmă se plătiau 
banii pentru lucrările făcute. La urmă, socotelile se trimiteau ministe- 
rului, care le aproba. 

A doua modalitate era, că cenzurarea și aprobarea planului de 
edificare și a devizului de cheltueli se făceau în acelaș fel de către 
stat, dar sumele luate spre acest scop în buget, nu se plătiau direct 
de către stat înterprinzătorilor, ci prin mijlocirea unei bănci. (Astfel 
sa clădit liceul reformat din Odorheiu). Aceasta se făcea, când sta- 
tul nu era în situație de a lua întreagă suma trebuincioasă clădirii 
în bugetul unui an, ci o repartiza pe mai mulți ani succesivi. 

Ca să nu sufere nici lucrările, nici clădirea să nu întârzie din 
dipsa de bani, ministerul împuternicia etoria școlară să împrumute o 
sumă globală dela o bancă, pe care o replătea ministerul în anuităţi 
din bugetele succesive. 

Socoteala ulterioară se înainta ministerului spre aprobare și cen- 
zurare. 

Ministerul își rezerva toate drepturile de proprietate asupra nou- 
Jui edificiu până la terminarea lucrărilor și îşi da învoirea de întabu- 
lare pe noul -proprietar numai dupăce erau împlinite toate condiţiile 
stipulate la începutul edificării. Nu puţine sunt însă cazurile, când mi- 
fiisterul denega fondului de studii, ordinelor călugărești, sau confe- 
-siunelor aprobarea sa pentru întabulare, şi reclamându-și fondurile văr- 
sate la edificare, statifica liceele nou edificate. 

Aceasta se întâmpla, când celălalt factor, adecă confesiunea, or- 
dinul călugăresc nu-şi îndeplinea îndatorirea luată asupra sa față de 
clădire, sau se iveau unele divergențe de ordin principiar între stat şi 
„confesiune. 

Astfel sa statificat sub presiunea parlamentară liceul minorit din 
Gyöngyös şi cel comunal sau confesional armenesc din Gherla. 

Din toate aceste reese că statul la clădirea unei zidiri școlare își 
rezerva dreptul de a dispune și pe mai departe asupre fondurilor văr- 
cate de el în clădiri, că acele “fonduri, fiind date din buget, nu le con- 
sidera ca îundațiuni libere, ci prin ele se erija statul ca fundator al noii 
clădiri şi exercita un control continuu asupra întrebuințării acelor edificii. 

Din aceste resultă, că dreptul de proprietate al confesiunilor asupra 
clădirilor școlare, zidite cu subvenție de stat, nu a Tost. nici când re- 
cunoscut ca nelimitat. l 

Că în momentul, când din 6rice motiv edificiul școlar ar în- 
ceta de a mai fi în serviciul instrucţiunii, statul e dator să-și validi- . 
teze drepturile ce le are asupra lui. 

Că acele edificii nu pot fi nici închiriate, nici vândute, nici 
transformate în alte institute. 

Că e chestiune de oportunitate și prudență, ca statul să intre în 
posesiunea acelora oricând, dacă inţerese de ordin superior îl constrâng 
să o facă. f 

Aceasta din urmă măsură însă nu înseamnă, ca statul să se atingă 
şi de dreptul confesiunilor de a-și continua instrucția întrun alt iocal 
corespunzător, dar pe spesele proprii. 

Validitarea unui drept asupra unei clădiri școlare, nu mă auto- 
rizează ca să comit și un act de violență la libertatea garantată con- 
fesiunilor de a-și deschide şi susține şcoli. 

lar dacă prin reclamarea unui astfel de drept voesc să acoper 
violența, am compromis şi dreptui meu incontestabil, fără ca să pot 
face un pas înainte într'o chestiune atât de dificilă, cum e problema 
culturală din Transilvania. 

Aceasta este situațiunea de drept a clădirilor școlare ridicate: 
din ajutor de stat și trecute în proprietatea confesiunilor. 

Alta este însă situațiunea acelora ca chestiune de oportunitate şi 
înțelepciune politică, dacă de fapt acele clădiri pot fi trecute cu un 
simplu act de autoritate în proprietatea statului fără nici o altă con- 
siderație. Aceasta mai ales, dacă un acord între stat şi factorii com- 
petenți confesionali ar salva situațiunea mai bine decât paragraful. 

E o chestie de interpretare, la care vor răspunde cei cu răspunderea. 


OCTAVIAN PRIE 

A fost odată... 


D Pe oamenii cari îmi spun că m'au citit îi iubesc atât de mult, 
încât i-aș citi şi eu dacă ar scrie și e1 ceva. li iubesc și îi pomenesc 
în toate rugăciunile mele. 


— Doamne, — îmi zic, — de-o fi să ajungă rugăciunile mele la 
tronul tău, adu- -ți aminte de acești bieți oameni! 


E un glas al conștiinței. Cine ştie, aceste rugăciuni sunt poate 
singurul folos ce-l au pe. urma cetirii scrierilor mele. 


Sunt înse zece femei, cărora le datoresc v recunoștință deosebită; 
femei de toate vârstele și cu tot felul de ochi, cari mi-au spus de-a- 
dreptul : 

— Ah! Să știi, cât sunt de fericită că te cunosc! 


— Ah! — făceam şi eu, le priveam cu compătimire și simțeam 
— nu tăgăduiesc, — „adierile unui vânt primăvăratec“. 


A unsprezecea femeie ma nenorocit. Am întâlnit-o în teatru la 
„Visul unei nopți de vară“. Ședea lângă mine și până la actul al doi- 
lea abia am observat-o. 

— Prost, de tot! — isbucni de-odată, însoţindu-și cuvintele cu 
un gest de neplăcere. 

O privii curios, zâmbind. 

Așa-i, Domnule, — zise acum întorcând-se spre mine. — Eu 
.:¿. dela un Şecspir am așteptat mai mult... 

Nu știu ce i-am răspuns. Dar... a fost un răspuns, care a pus o 
mașină în mişcare. Pe-o femeie, care vrea cu ori-ce preţ să vorbească 
mo pot opri nici zânele, nici demonii din „Visul unei nopți de vară“ 
și nici împrejurarea că trebue să vorbească numai în- șoptite. 

Ne-arn șoptit multe, despre împrejurimile Văsluiului, (era din păr- 
4ile acele), despre Teatrul național din Bucureşti şi despre câte în lu- 
nă și soare. Era inepuisabilă, dacă cercam să mă uit înspre scenă 
găsia noui și noui subiecte de.. „conșoptire“. Mi-a spus adorabilul 
hume ce-l poartă şi astfel a trebuit să i-l spui şi eu pe al meu. 

Atâta lipsea. A urmat acum al unsprezecelea : 

-- Ah! Să ştii cât de fericită mă simt că te cunosc — și celelalte. 

Apoi îngrămădind vorbele una peste alta: că ea cumpără revista 
la chioşcul lui Schwartz, în colţul bulevardului și dacă îmi vede nu- 
mele tipărit pe copertă aleargă în grabă acasă, mă citeşte de trei ori şi 

apoi o trimite peste drum la Miţa şi la cocoana Iordăchescu. Și cum 
în semi întunerecul din sală mi-a strâns mâna cu putere, am simţit 
pentru a unsprezecea-oară „adierile primăvăraticului vânt“. 

Dar... se sfârșesc toate visele și... s'a sfârşit și actul al doilea: 
din „Visul unei nopți de vară“. Sa lăsat cortina “şi în sală s'au aprins 
toate luminile. 

Am văzut-o acum în „toată strălucirea frumuseţei“ şi — ca în 
romanele de senzație, — era „să scot un strigăt de admirare“. A fost 
o frumuseţe adevărată, o femeie frumoasă de douăzeci și cinci de ani. 

M'a văzut şi ea în toată... mł știu cum să zic, — și minunata ei 

guriță, cu care m'a purtat pe la Teatrul național și pe la chioșcul lui 
Schwartz... s'a închis. 

— O, Domnul meu, — mi-a zis, dupăce sa desmeticit, — eu. 
din cele citite te-am crezut mai tânăr! 

Mi-am trecut mâna prin păr şi mam ridicat repede. l-am spus, 
că mă duc să fumez o ţigară, dar... mam dus acasă, am aprins elec- 
trica și mam uitat în oglindă. lar oglinda mi-a spus o poveste: 

— A fost odată, a fost... 

Așa îşi începea poveștile și mama, de mult, de mult, când mă 
ținea pe genunchi. 

In casă era frig, dar nu-l simțeam. Când omul e singur şi trist, 
nu mai simțește frigul. Un vânt se porni afară, isbia cu putere feres- 
trile și parecă striga: 

— A fost odată, a fost.. 

M'am desbrăcat, mam aruncat în așternut și am adormit fre- 
donând: — „că dacă mar fi fost, nu s'ar povesti! 


% 
* X 


Dacam adormit, s'a început „Visul unei nopți de primăvară“, o 
piesă în foarte multe acte şi eu aveam rol în toate. Şi fiecare act se: 
sfârșia cu un cântec, cântat pe multe voci, 

— A fost odata fost, 
Că dacă mwar fi fost. 
M'am revăzut spovedindu-mă, la vârsta de zece ani. Tremuram sub 
patrafir și spuneam bâtrânului preot : 
` — Mi-am tăiat nasturii dela palton, nu mi-am curăţit ghetele, 
nu mi-am învăţat lecţiile și... am înstrăinat averea părinților .. i 

— Dar asta cum ai facut-o? — mă întreba preotul zâmbind. 

— Mă rog... mam dat pe ghiaţă și... mi-sa stricat talpa la 
ghete... 

Şi lăcrimam, iar bunul preot îmi da canon și mă ierta. 

Din când în când redeveniam bătrân,... vreau să zic — la vârsta: 
de-acum. Mă priveam în oglindă şi mă întrebam : ce-am făcut eu în 
viața aceasta ? 

Imi răspundea oglinda: 

— Te-ai dat pe ghiață și... ţi-ai stricat ghetele. Atâta tot. 

Apoi treceam la alt act, "unde făceam ochii dulci unei fetițe dim 
pension și la multe altele, până la ziuă. 

In dimineaţa zilei următoare am plecat la școală. Aveam să fac 
„cursuri în trei clase de fete și în o clasă mixtă. “Fetiţele spuneau lec- 
ţia pe nerăsuilate, dar începeau așa: 

 — A fost odată... 

Le priveam ca năue şi simțeam că mi-se opreşte și mie răsu- 
flarea. Din când în când mă întrebau: 

— De ce-i domnul profesor așa de trist astăzi? 

Deveniră triste şi ele, iar la sfârşitul orei, mă rugau aproape 
plângând: 

— Să nu mai fie domnul profesor așa de trist... Noi o să ne 
învăţăm lecţia, întotdeuna. 

Am ajuns în sfârșit la clasa cea mixtă. Pe prietenii coeducației 
aș vrea să-i duc odată în clasa asta. Un băiat tocmai trăgea pe-o fe- 
tiță de păr, fără milă. L'am făcut să cunoască „mila sfântului Neculai“. 

Eram pe la mijlocul orei, când de- odată” mica Lucreția, o fetiță 
cu părul creț și ochii verzi își trânti capul de bancă și se porni pe 
plâns. Un plâns cu sughițuri, rupt toc.nai din inimuța ei. 

Mam dus la ea și am întrebat-o mângăindu-i părul: 

— Ce năcaz ai, Lucreţie ? 

— Mă rog, mă rog, — bombăni ștergându-și lacrimile cu mâ- 
neca bluzei și roşiud toată, — Alexandru Barbu a zis că eu sunt iu- 
bita lui.. 

In sală isbucni un râs vesel, Lucreția își trânti iară capul pe 
bancă și își continuă plânsul acolo unde Pa lăsat. 

Eu îmi muşcam buzele, ca să nu zâmbesc și m'am apropiat de 
Barbu. Reamintindu-mi principiile pedagogiei am ajuns la convingerea 
că nesmintit trebue să-l pedepsesc foarte aspru. Lam pedepsit, (cam 
nu prea după principiile pedagogiei,) cu nuiaua. Una, două, trei, zdra- 
vene toate, bine înţeles. l 

Dar simțeam dureri în coastele mele, de câte-ori îl loviam. 

— Nebune, — mi-am zis la a treia lovitură, — tu te baţi pe 
tine însuți! 

Am isprăvit apoi lecţia repede. Nu îndrăzniam să mă uit la 
Lucreția. i 

— Dacă am simţit durerile lui Barbu — gândiam — cine ştie, 
a cui ochi o să-i văd în ochii Lucreției? Ah, a fost odata fost. 

Restul zilei Pam petrecut prin cafenele, ridicând din umeri de 
câte-ori vre-un prieten mă întreba: de ce-s așa trist? lar seara, când 
să mă culc! am trecut fără să vreau prin fața blestematei oglinzi. 
Oglinda îmi spunea acelaș: . 

— A fost odată, a fost.. 


Doamna din împrejurimile Văsluiului să citessci schița asta. E 
poate, cea din urmă. De-acum, mo să mai scriu Tn ci numai po- 


veşti pentru copii. Aşa: 
— A fost odată a fost, că dacă war fi fost, nu sar povesti.. 


SEPTIMIU POPA 


541. 
© BCUCluj 





Trei cărți 


Li 


— Dacă aţi pleca la ţară sau în călătorie, și nu vi sar da voie să 
luaţi cu d-voastră decât trei cărţi, cari sunt acelea pe cari vi le-aţi 
alege?“ — e întrebarea pe care un ziar francez a adresat-o odinioară 
mai multor pesonalităţi distinse, mai ales pe terenul literar, voind să 
dovedească... nu prea știm ce. Să vedem mai bine ce sar putea zice 
"că sa dovedit, în realitate, cu răspunsurile pe cari ziarul le- -a dobândit 
și le-a publicat. 

Insuşi unul din cei întrebaţi, a spus: — Nu e probabil 
că răspunsurile la o asemenea întrebare vor fi toate sincere. 
Mulţi vor înșira cu plăcere câteva nume alese din celebrităţile literare, 
— iar în realitate vor continua o lectură preferată, pe care n'o măr- 
turisesc. 

Mai ales scriitori mai vechi sunt citați printre aceia preferaţi. 
Negreșit, celor în viață nu trebue să li se facă reclamă, cu deosebire 
când e vorba de o anchetă mai mult între confrați. Alminteri, de ce 
nu s'ar cità fiecine și pe sine însuși? Care autor nu se reciteşte uneori 
cu dragă inimă? Dar atunci, ca să nu pară prea închipuit, ar trebui 
să alăture la numele său și pe acelea ale unor coniraţi în viață.. 
Decât aceasta, mai bine cu — răposații. 

Prin urmare, avem răspunsuri cari ne asigură că lectura favo- 
rită a multor personagii ilustre, în deosebi literare, de astăzi, ar îi: 
Homer, Marcu-Aureliu, Noul Testament, Montaigne, Pascal, memoriile 
iui Napoleon, dramele lui Racine, criticele lui Sainte- Beuve, şi tot aşa 
mai departe. — Insă, mai e o mărturisire care spune foarte mult în 
această privință, şi ea este, cum e și natural să fie, a unui umorist. 
Tristan Bernard răspunde: "Printre cărțile ce târăsc cu mine, este 
şi „Paul și Virginia“, pe care de cincisprezece ani mi-am pus în gând 
s'o citesc, dar n'am citit-o încă“. 

Dintre cei cari înșiră atâtea nume şi titluri de cărți celebre, câţi 
nu vor fi în acest caz? Oare nu cunoaştem noi atâția amatori 
cari au în bibliotecele lor zeci sau sute de volume, dintre cari mau 
citit — şi nu vor citi niciodată — pe cele mai multe?... Fie-căruia 

dintre noi oare nu i-se întâmplă să-și procure cărți cu cea mai bună 
intenție de a le citi, sau să-și propună să citească volumele ce i-se 
trimit de confrați, și totuș să nu ajungă niciodată să-și îndeplinească 
această sinceră dorință 2... Dar, când e vorba de întrebarea: — Ce 
cărți ai lua cu dumneata în vilegiatură sau pe drum? — nu e încă 
și mai natural ca să te gândeşti să iei cărți ce n'ai citit încă, ale- 
gând în primul rând, bineînţeles opere a căror celebritate e de sigur 
mai răspândită decât lectura lor? 

Apoi te întorci cu ele acasă, tot necitite, și le reiei pe urmă cu 
alt prilej, de cincisprezece ori, ca Tristan Bernard, sau și de mai multe 
ori, ca atâţi alţii. 


Cel mai de seamă răspuns, cred, — adică acela care dă mai 
mult de gândit, a fost al Carmen Sylvei. Un caet de muzică, o colecție 
de imagini ale unui mare maestru și — „un mare album de frumoasă 


hârtie albă“... De sigur că, în momentele de repaos și de reculegere 
intelectuală, cel mai indicat lucru este ca diversiunea să fie căutată 
în alte arte, şi în desfășurarea reflexiunii proprii. Aceasta însă numai 
pentru cei cari, în deobiceiul lor, se preocupă de desfășurarea inte- 
lectualității omenești și o urmăresc zi de zi în manifestările ei. 
Intrebarea pusă astfel intelectualilor, mare să ducă la nici un- 
scop. Răspunsurile mau să servească drept îndreptarii acelora nease- 
mănat mai mulți, cari în vremea urmăririi ocupaţiilor lor obişnuite 
mau decât puții răgaz, sau prea puțin, ca să-și mai arunce ochii şi 
pe câte o carte care vorbește sufletului, părții “celei mai curate şi mai 


nobile dintrînsul. Homer, Noul Testament, Divina Comedie, — sau 
Montaigne, Pascal, La Bruyère, — Shakespeare, Goethe, Racine, — 
Cervantes, Rabelais, Dickens, — Heine, Victor Hugo, Baudelaire, — 
şaşa mai departe, — toate sunt bune. Principalul însă, este să citim. 


Ce să citim? Fiindcă pe noi ne importă, firește mai mult ai 
noştri, nu putem să nu facem, și cu jale, constatarea că citim foarte 
puțin, lamentabil de puţin. Noi românii. Lasă analfabetismul; dar cei 
cu oarecare cultură, — de nu fac parte din mâna de oameni ce co- 
prinde în ea o seamă de cărturari într'o legătură oarecare cu mişcarea 
intelectuală, — dacă i-ai întreba ceea ce ziarul francez a întrebat câ- 
teva inteligente de elită, ar rămânea desigur foarte nedumeriţi, dacă 
nu chiar uimiţi. 

Trei cărţi? Ce cărți? — Plecând la drum, câteva numere de ga- 
zetă sunt pentru cei mai mulţi o proviziune suficientă pentru... distracţie. 
Foarte bune gazetele, nu zicem altfel, — lectură primă și indispensa- 
bilă. Dar mai departe?... Dacă plecăm în vilegiatură pentru mai multă 
vreme, luăm și atuncea cărți, şi de multe ori nu numai trei cărți, ci 
chiar trei perechi pe cărți, — ceea ce însă, din nenorocire, nu însem- 
nează şase, ci... 32, sau 52, adică de câte trei ori 32 sau 52. 


Biblioteca „Grimaud“ este una din concurentele cele mai teribile 
ale bibliotecelor populare şi în deobşte ale tuturor cărților cari, în loc 
de combinaţii între figuri și culori, nu-ți ofer decât împerecheri de 
gândiri şi observații asupra lumii și vieții sufleteşti a omului. 

Și e de mirare! — Timp și — bani, lucru la care mulți din noi 
țin orbește mai mult decât la orice, se risipesc înzecit, însutit, înmiit, 
şi cu un folos ce nu trece niciodată dincolo de zero, într'o îndelet- 
uicire ca aceea. Fără a o osândi cu desăvârşire, căci 'moralismul ex- 
trem nu este de veacul și de temperamentul nostru, — dar covârşi- 
toarea stăpânire ce pune asupra unora, ține cu adevărat de o manie 
foarte de aproape înrudită cu -— stupiditatea. 

Mai e altceva. Lumea e în definitiv avidă de a 'se instrui. Foarte 
bine; e omenesc, e în perfecta ordine a firei noastre. Desvoltarea ex-. 
traordinară pe care a luat-o arta (sau industria) cinematografică, este 
şi ea o dovadă vorbitoare despre aceasta. Dar întotdeauna m'am mirat, 
cum se poate ca omul, care întotdeauna e gata săjertfească douăzeci-treizeci 
de lei pentru astfel 'de spectacole, pentru el și familia lui, să refuze cu 
obstinație de a face acelaș sacrificiu pentru — o cărticică de citit. 
Spectacolul trece, sboară, — a ţinut un ceas, și adeseori nu mai ai 
nimic de pe urma lui, te oprești la impresia momentană. O carte pe 
care ţi-ai procurat-o cu acelaș preţ e la îndemâna ta, îți ține tovărăşie 
oricând vrei, o citesc orișicâţi, o strângi, 9) colecţionezi şi îţi faci din 
mai multe o companie întreagă de prieteni credincioși Și nedespărțiți 
(căci să ţineţi sfânt acest lucru: cărțile nu trebuie nici odată îm- 
prumutate). 

Nu aș vrea să pun aceste lucruri, unul împotriva celuilalt. Adică 
socot-că e foarte bine ca lumea să caute și distracţiile de natură mai 


impresionantă ochilor sau urechilor, — reprezintări cinematografice 
(bine alese) şi concerte de muzică publică ; dar față de acestea, dis- 
prețul cărții este de neînțeles, — și de nescuzat. 


Deci cam, aşa-aş vrea ca să răspundă fiecare din noi la o în- 
trebare ca aceea pe care a pus-o ziarul francez: Trei, sau mai multe, 
sau mai puține cărți, iau cu mine la drum sau în vilegiatură, dintre 
acele pe cari nu le-am citit încă, — ui pe cari și am de gând cu 


adevărat să le citesc. 
ION GORUN 

Șvabii din Panik 


Dela apariția ei şi până astăzi, „Jara Noastră“ a desgropat nu- 
meroase probleme din viața multiplă a Ardealului şi a țării, din cari 
— după cum ne asigură cititorii noștri — nu una a fost și complect 
elucidată. Cu deosebire se recunoaște contribuția adusă de noi în 
mult discutata chestiune a minorităţilor din Ardeal, deoarece pe acest 
teren am fost singurii cari am avut curajul convingerilor, în vreme ce 
alții șovăiau (și oscilează și acuma) împrejurul unor teorii vagi şi im- 
precise. Cuvântul nostru în această problemă a fost rostit răspicat și 
hotărât: în chestiunea maghiară, ovreiască, ca și în aceea a saşilor deo- 
potrivă. Ne-am dat seama, că problema minoritară, înainte de a fi una 
generală a ţării, este mai întâi o problemă ardelenească; deci, și 
sarcina elucidării ei revine în primul rând ardelenilor. 

In acest domeniu, singură chestiunea șvabilor din Banat a mai 
rămas în umbră. Dar nu și în părăsire, Știam încă de pe. vremea re- 
gimului trecuț, că șvabii trăiesc în cea mai bună armonie cu românii; 
nu odată i-am văzut luptând cot la cot chiar și în alegeri. Bineînţeles, 
alături de noi erau mai puțini intelectuali și mai mult popor. Până de 
curând, eram convinși că nu a survenit nimic din ce ar fi putut tul- 
bura prietenia ce sa “țesut în vremuri grele. Dimpotrivă, numărul mare 
al şvabilor ce s'au repatriat din ceialaltă parte a Banatului la noi, lichi- 
dându-și toată averea întocmai ca și românii, credeam că a contribuit 
și mai mult la strângerea și întărirea vechilor legături. 

Privită din acest punct de vedere, problema şvabilor din Banat 
nici nułar trebui să existe ca atare. In orice caz, nu era logic ca ea 
să depăşească cadrele unei probleme locale, pentrucă situația șvabilor 
părea aproape rezolvată prin conviețuirea în bunăînțelegere de veacuri. 
Așa priveam cel puţin noi, românii bănățeni, această chestiune și tot 
aşa o privea şi guvernul român. Mi-aduc aminte de răspunsul d-lui 
P. Negulescu, fost ministru de instrucție în guvernul Averescu, dat 

unei delegațiuni șvăbeşti cu ocazia vizitei sale la Timişoara. — „Faţă de 
dv. — spunea fostul ministru — guvernul român nu are nici un fel 
de rezerve; regretăm proiund, că nu vă putem avea pe toți, până la 
Tisa“. Această declaraţie ministerială dovedește, că guvernul român nu 
înțelegea să turbure o stare de lucruri .bine închegată. In loc de a 
descoperi în șvabi o nouă problemă, guvernul român se mulțumea cu 
rolul de regulator al drepturilor și datoriilor unor cetățeni pașnici, 
harnici și loiali. 

Linia aceasta de conduită a guvernului român a continuat până 
acuma un an, fără să se fi simțit nevoia exercitării vreunei influenţe 
„oarecare. Ea a fost atât de sincer manifestată, încât, până în anul 1922, 
nici un guvern şi nici un partid politic nu a pus candidaţi români în 
circumscripțiile electorale cu majoritate șvăbească. Din moment ce îi 
consideram prietini, ne era indiferent care anume !şvab îl va repre- 
zenta în Parlament. Să nu uităm, că faţă de sași nu am putut avea 
niciodată această conduită. Cu fiecare alegere, reprezentanții acestora 
ne-au propus oarecari transacțiuni — e politica lor tradițională de 
altfel — din cari nu ei au fost aceia cari sau ales cu pagube. 


= Dacă, din punct de vedere al statului român nu există până 
acuma o problemă șvăbească propriu zisă, aceasta se impune totuşi 
din punctul de vedere al lor, care, indirect, va trebui să ne preocupe ` 
și pe noi. Urmărim dela o bucată de vreme cu multă atențiune cu- 
rentele politice ce tind să se valorifice în rândul șvabilor, amenin- 
țând să-i scoată din tradiționalul și proverbialul lor calm. Curen 
tele acestea sau semnalat, pentru prima oară, cu ocazia alege- 
rilor generale din primăvara anului 1920, deodată cu constituirea aşa 
zisului „partid autonomist“ de sub conducerea d-lor dr. Muth și pre- 
latul Blaskovics, fervenţi kossuthişti pe vremea ungurilor. Publicarea 
programului autonomist al acestui nou partid a stârnit furtuni de pro- 
teste din partea românilor, cari din sânul lor reușiseră de mult să 
expulzeze peste Mureş această urâtă fantomă. Atmosfera de neîncre- 
dere creiată în jurul programului noului partid nu a putut fi împră- 
ştiată nici de numeroasele declaraţii de ocazie cu cari s'a încercat a 
se cârpi mai târziu. Mai ales că vedeam înşiruindu-se sub noul steag 
pe toți maghiarii şi neomaghiarii pripășiți prin Banat, deși ca națio- 
nalitate aceștia se găseau pe acea vreme nu numai în pasivitate po- 
litică, ci dea-dreptul în stare de negaţiune a statului român. Cu în- 
ființarea partidului maghiar, aceşti aderenți au părăsit pe autonomiștii 
șvabi, înscriindu-se în partidul unguresc. 


Privind acest curios fenomen, fără să vrei te întrebi, ce fel de 
partid şvâbesc este acela în care naţionalităţile se contopesc de-a- 
valma, întocmai ca la socialiștii extremiști?... Stăm în fața unui feno- 
men, pentru lămărirea fondului căruia nu găsim suficiente elemente de 
judecată în manifestările dimprejului nostru. Ca şi în problema ma- 
ghiară din Ardeal, va trebui să întindem raza cercetărilor noastre până 
în Ungaria şi statele limitrofe nouă, Jugoslavia, Ceho-Slovacia și chiar 
în îndepărtata Americă, pentru care ne dau preţioase indicaţiuni cu- 

vântările d-lor dr. Muth și Blaskoviis, ținute în turneul de acolo și 
din care s'au întors abia de curând. Nu peste mult sperăm să ne 
putem ocupa și de această lature a chestiunii. 

Față cu partidul autonomist, împrejurul căruia se grupează toți 
intelectualii șvabi cari pretind a-și fi schimbat ideologia întro noapte 
trăgând cu buretele peste întregul lor trecut de maghiaroni, — vedem 
fracțiunea vechilor șvabi, naționaliști, grupaţi în jurul profesorului și 
deputatului dr. Mihail Kausch, cunoscuţi ca îndârjiți luptători împotriva 
tendințelor de maghiarizare a șvabilor. Abia o mână de oameni, căci nu- 
mărul şvabilor nealterați de cultura ungurească e disparat, aproape 
rezignaţi așteaptă ivirea unei alte generaţii de intelectuali șvabi, care 
să nu se mai facă la primul semnal, o apă și un pământ cu ma- 
- ghiarimea. 

„„ -¥Care din aceste două ` curente va ieși cu vremea biruitor, 
se va vedea. Nu am pierdut încrederea în simţul practic și puterea 
de judecată 'a șvabilor, calități atât de remarcabile şi apreciate ale 
lor. Vom avea răbdarea să așteptăm liniștiți rezultatul fermentaţiei de azi. 

Dar până la înregistrarea rezultatului final, datoria noastră este 
să nu influințăm curentele politice din sânul șvabilor, ci să căutăm 
a-i reintegra în poziţiile ce li se cuvin: sufletește, prin emanciparea 
de sub tutela culturii maghiare, și economicește prin asigurarea situ- 
aţiei pe care au avut-o în vremuri normale. 

Infăptuindu-se această dublă reintegrare, suntem siguri, pro- 
blema şvabilor în viața statului român nu va depăși niciodată grani- 
tele Banatului. | 


P. NEMOIANU 

Un program de consolidare financiară 


Frazeologia dlui Vintilă Brătianu 


D. Vintilă Brătianu a avut imprudenta idee să facă un bilanț al 
activităţei sale ministeriale de până acum, şi, pe de-asupra, să-l mai 
şi publice. Ziarele guvernamentale sunt pline de câteva zile, cu arti- - 
cole însuflețite, cari celebrează marele eveniment. Nimic mai firesc 
decât această excelentă părere pe care o are d. Al. Mavrodi, directo- 
rul Viitorului, despre capacitatea financiară a patronului său. "Cum s'ar 
putea întâmpla altfel? Noi însă, cari primim mai curând în această pri- 
vință hotărâte sugestiuni din partea celor cari se cheamă că au mai mult 
de suferit şi nimic de folosit de pe urma „competenţei“ instalate la -- 
departamentul Finanţelor, — ne îngăduim să privim cu sânge rece pome- 
nitul bilanţ şi să schițăm la rândul nostru un altul mai puțin radios. 

Cine nu- -şi aduce aminte de campania deschisă acum doi ani, 
împotriva ministerului Averescu, de către acelaș domn Vintilă Brătianu, 
pe tema situaţiei economice a țărei ? Pe vremea aceea, România era ` 
„amenințată de faliment“ (și dela clubul liberal sunau funebre trompete 
de alarmă) pentru că leul îşi stabilise cursul la zece centime, pentru 
că viața era scumpă şi pentru că asupra țărei apăsau grele datorii 
externe. Soluţiunile adoptate atunci, și politica de refacere a mijloa- 
celor de producție inaugurată subt guvernarea partidului poporului, 
erau înfăţişate ca nefolositoare pentru a opri dezastrul. Nici salvarea 
fericită a circulaţiei pe căile ferate (aduceţi-vă aminte de călătoriile din 
1920), nici întocmirea celui dintâi buget echilibrat dela 1916 până azi, nict 
noua lege a impozitelor directe, nici măsurile de apărare a pranue 
interne, — nimic nu mulțumea pe specialistul, pe experimentatul, 
economistul, pe miraculosul financiar al „Băncii românești“. D. Vintilă 
Brătianu făgăduia să facă minuni și binevoia să se îndure, lăsând 
puțin în grija altora propriile sale îndeletniciri speculative, să-și sal- 
veze patria dela ruină. ~ 

Lumea ar fi avut dreptul să se întrebe, cum se va petrece marea 
minune? Şi mulţi, sau și Tatrebat: Taciturnul Messia al visteriei pu- 
lice răspundea însă, — laconic: — „Prin noi Înși- ne l!“ 

Ce s'a realizat până acum, aşa, prin noi înși-ne, — vedem cu 
ochii noștri. D. Vintilă Brătianu e "mulţumit și ne râde, plin de încu- 

rajări, îndemnându-ne să zâmbim și noi puţin. Căci, guvernul liberal a 
reușit să închee, nu numai un buget echilibrat, ci chiar un buget cu 
excedent, sau Cum sar zice negustorește, cu un mic profit; a achitat 
cuponul datoriei publice externe, și promite să plătească și unele da- 
torii către furnizorii interni; a intensificat circulaţia pe căile ferate, și 
și-a luat angajamentul să interzică podurilor să se mai prăbuşească; 
a plătit un miliard din împrumuturile făcute la Banca naţională, spre 
marea mulțumire a acţionarilor acesteia, și așa mai departe. 

Ar trebui, prin urmare, să fim veseli şi plin de încredere, nu 
numai în bogăţiile naturale ale solului nostru, ci şi în resursele de 
pricepere ale conducătorilor noștri. Așa sar și întâmpla dacă, hipno- 
tizaţi de foile guvernamentale, am putea lua iluzia drept realitate și 
părerea drept adevăr. lată însă radiogramele ne vorbesc mereu despre 
scăderea valutei naționale în străinătate, „stabilizată“ acum la șapte 
centime, funcționari publici amenință cu steagul grevei, viața se 
scumpește din ce în ce, circulația vagoanelor pe căile ferate scade, 
exportul stagnează, iar așa numitul „buget cu excedent“ nu e sufi- 
cient nici pentru a acoperi unele din cele mai urgente obligaţii ale 
statului, căci creditori particulari așteaptă, neplătiți de luni de zile, 
prin toate colțurile țării. 

Să nu credeți însă, că partidul liberal nu are și un program 
pentru viitor. Pentru Viitorul, era să spunem... În situația de azi, mer- 
sul normal al țărei reclamă: 

1) Sporirea pretigiului în afară al României, pentru apărarea in- 
tereselor ei înăuntru. 

2) Adoptarea şi continuarea unei politici financiare și economice 
_care să pună guvernul țărei, cât mai rar în situaţia de-a “face apel la 
concursul din afară. 

3) Organizarea serviciilor publice în așa fel încât acestea să fie 
în măsură să sporească producția şi să asigure propășirea statului, și 

4) Urmărirea unui program, bine definit și chibzuit, care, singur 
în momentele de mari prefaceri poate fi călăuză sigură în conducerea 
unui stat aproape nou, cum este România întregită. 

Ce de lucruri bune și frumoase! Și mai ales, ce de fraze goale... 
E surprinzător cum un om de cifre poate să mânuiască o asemenea 
vorbărie răsuflată și imprecisă, Lăsând la oparte sporirea prestigiului 
în afară al României, asigurat prin rapoartele gazetarilor englezi che- 
mați să cinematografieze desfăşurarea de forțe militare în jurul sălei 
Dacia, ne întrebăm, care să fie deslegarea restului șaradei. „Adopta- 
rea unei politici financiare, şi economice care să pună guvernul țării... 
Dar, în ce constă această politică? „Organizarea serviciilor publice în 
așa fel, încât să fie în măsură...“ Bine, bine, dar cum se va face a- 
ceastă organizare? „Urmărirea unui program bine definit, și chibzuit, 
care singur, în momentele mari de prefaceri poate fi călăuză...* Se prea 
poate, însă unde e acest program? 

Ceea ce așteaptă aztăzi toată lumea, — și nerăbdarea acestei 
așteptări s'a putut măsura lumina frământărilor slujbașilor statului, — 
e cu totul altceva. Nu doleanțe, ci cei puţin începuturi de realizare. 

Nimeni nu se mai imbată astăzi cu apă rece, oricât de mult ar bate-o 
în piuă d. Vintilă Brătianu. Să ne refacem finanţele fără să recurgem 
la niciun ajutor din afară. Să sporim producţia. Să intensificăm trans- 
porturile pe căile ferate. Să ne întărim valuta. Dar nu sunt acestea 
oare oftările stereotipe cu cari ne-am obișnuit să ne întâlnim prin 
colțul ulițelor, în compartimentele trenurilor și la mesele cafenelelor? 
Ni se pare că datoria unui guvern serios nu constă numai în repe- 
tarea acestor exasperante refrene ale discuţiilor proface dintre oameni 
necăjiţi. 

Actualul ministru ds finanţe crede că e deajuns să ne explice 
scumpetea actuală prin tedința „leului intern“ de a se cobori spre 
valoarea „leului extern“, și să dea vina descreşterei cursului monedei 
noastre pe seama speculei de bursă. E o explicaţie simplistă, care hu 
mai sațisface demult, pe nimeni. Nici aceste suspecte operații finan- 
ciare, cari se fac, fără îndoială, nu sunt o pricină determinantă a ru- 
inei care ne amenință, nici salvarea nu poate veni numai dela mă- 
surile de economie drastică, pe care o resimt în primul rând tot- cei 
nevoiaşi. 

Nu. |: nevoie deo pretacere radicală a politicei noastre econo- 
mice și în special, — cum sa mai spus aci, — de o nouă politicăa 
grâului. DI. Vintilă Brătianu o ştie. Dar, neputincios în fața greutăți- 
lor și mai ales, lipsit de curajul unei concepții largi, — se mulțu- 
mește să acuze opoziția, imputându-i că critică activitatea guvernului 
fără să-și etaleze propriile sale rețete: 

Să ni se dea voie să spunem că, dimpotrivă, guvernul este în 
primul rând cel dator să aibă un plan de acţiune, — pentrucă în 
mâinile sale stă şi posibilitatea înfăptuirei, 

Nu se vede însă nimic. In situația de azi, mersul normal al țărei 
reclamă soluţii îndrăsnețe, precise, decisive. Ne-ar trebui bărbaţi ho- 
tărâți, cari să apuce taurul de coarne. DI. Vintilă Brătianu însă, îi. 
ține discursuri. 

E şi aceasta o metodă de apărare în fața: primejdiei, dar nu cre- 


dem să fie cea mai bună.. E 
MOISE NICOARĂ 

Viaţa literară 


Comediile lui Caragiale 


Incă de-acum treizeci de ani, critica noastră teatrală prevestea 
apropiata cădere în desuetudine a comediilor lui Caragiale. In fața 
judecăţei pripite a multora dintre contemporanii săi, ele păreau de- 
stinate „să se demodeze“, laolaltă cu redingotele cărămizii și cu pan- 
talonii de culoarea oului de rață, cari înviesmântaseră pe eroii lor, 
Era un raționament de garderobieră. O grăbită hotărâre de primă in- 
stanță, pe care zadarnic au repetat-o de atunci și alții, ori de câte ori 
Teatrul național din Bucureşti îşi aducea aminte de repertoriul său ori- 
ginal. Căci, comediile acestea înfruntă și astăzi măcinișul unor îm- 
prejurări schimbate. Caragiale, cași confratele său mai în vârstă, Molière, 
care nu şi-a legat opera sa de soarta perucilor inelate (cum credeau 
poate peruchierii) == stăpâneşte și acum scena, ba trezeşte uneori mai 
mult înţeles şi cucerește mai multe sufragii ca altădată. (Nu trăim oare 
subt regimul votului universal?) Profeţii literari au fost siliți astfel să 
constate, de pildă, la fiecare reluare a Scrisoarei pierdute, că întâm- 
plarea aceasta, petrecută pe vremea republicei dela Ploești „în capitala 
unui județ de munte“, cu toate prefacerile prăvălite de-atunci asupra 
lumei, păstrează farmecul unei vioiciuni care nu se ofilește. Nimeni nu 
se miră pentruce Harpagon e tot atât de sgârcit cași la "1670; avariția 
va rămânea se vede, mereu, unul din cele șapte păcate de căpetenie 
ale omenirei. Puţini înțeleg însă, pentruce “coana Joiţica e tot atât de 
tânără ca la 1880... 


Aci este o taină care merită să fie deslegată. După cât ni se pare, 
vina că ea n’a fost mai demult lămurită, o poartă aceia cari au pus 
de- -aSupra comediilor lui Caragiale o etichetă greşită: „Teatru de mo= 
ravuri“. Sunt multe erori asemănătoare, pe cari le săvârşeşte dorința 
plină de ambiție dogmatică a criticilor obișnuiți să se amuze cu toată 
seriozitatea catalogând și clasând pe scriitori. De cele mai multe ori, 
acești bieti creatori de viaţă, încăpuţi pe mâna unor comentatori 

doctorali, sunt înghesuiți și încarcerați în sertarele strâmte ale unor 
clasificări cari îi mutilează, ca cismele spaniolești ale închiziţiei. Anec- 
dota. spune că şi Caragiale a protestat cândva împotriva titulaturei de 
„Scriitor satiric“ pe care i-o dăduse, la un nevinovat banchet cultural, 
un critic de foarte curată bună-credință, regretatul lon Scurtu. Finul 
observator al slăbiciunilor omeneşti a repezit o privire indignată pe 
subt ochelarii săi teribili, şi a isbucnit, aruncând această surprinzătoare 
rectificare: — „Eu sunt profund sentimental, domnule !“ 

Câtă sinceritate era în revoltata spovedanie, știa numai cel care 
o făcuse.  Resorturile sufletești ale artistului păstrează totdeauna un- 
ghere necercetate de nimeni. E probabil însă că semenii nu lau crezut, 
deoarece Caragiale a rămas și mai departe un „scriitor satiric“, un 
soi de istoriograf sever al societăței în mijlocul căreia a trăit. Așa, 
un priceput cunoscător al literaturei dramatice ca Pompiliu Eliade, a 
putut să creadă că și teatrul lui Caragiale va avea aceeaș soartă, cași 
comediile lui Vasile Alexandri. Caţavencu era osândii să se aşeze 
într'o zi alături de lorgu dela Sadagura... 

Nu sa întâmplat însă așa, pentru simplul motiv că teatrul lui 
Caragiale e plămădit din alt aluat. Şi comediile lui nu sunt comedii 
de moravuri. — „Atunci, sunt comedii de caracter?“ va întreba, grav, 
d. Mihail Dragomirescu, gata să aplice o etichetă nouă. — „Se prea 
poate; oricum, în compartimentul unde a fost așezat, vă încredințez, 
Caragiale nu se simte de loc la largul lui.“ ' 


E delicicasă naiva încredere a „venerabilului“ domn Zaharia 
Trahanache. Preşedintele comitetului permanent, al comitetului electo- 
ral, al comiţiului agricol și al altor comitele și comiţii trăieşte desi- 
gur într'o lume care nu mai e a noastră. Dar, el reprezintă fără doar 
şi poate cea mai autentică figură de bărbat îmbrobodit. E tăiat, cu o 
oarfecă de maestru, din stofa nemuritoare a încornoraţilor. Nici Georges 
Dandin nu e mai simbolic; şi nici chiar sugestiva podoabă de pe 
fruntea cerbului. Priviţi-l cum intră să-şi caute consoarta; în casa bu- 
nului și tânărului său prieten. Bate cu discreție ia o ușe, bate, tot cu 
atâta discreție la alta; nimic, niciun răspuns. — „Nimeni? şi dobito- 
cul de fecior mi-a spus că Fănică și Zoe sunt aci...“ Atât. Și 'conu 
Zaharia pleacă, tot atât de discret, fără să-și închipuie că Fănică şi ` 
Zoe sunt în odaia de-alături, de unde n'a răspuns nimeni. Evident, 
pentru un asemenea specimen, scrisoarea de amor, care face dovada 
unei evidente infidelități, nu poate să fie decât o plastografie. Ideea 
trădărei nu intervine nici măcar subt forma unei bănuieli posibile. Nu, 
orice s'ar spune, acesta este un caracier, — şi nu cred să dispară 
atât de repede. 

Dar „onorabilul“ domn Caen ce cusur are? Frazele sale 
sforăitoare au făcut loc, (nu demult însă) unei oratorii mai rafinate. In 
agitata sa încarnație literară, nu viețuiește însă în funcțiune de dis- 
cursurile emfatice pe cari le confecționează pentru întrunirea dela 
Dacia ... mă iertaţi, vreau să spun: întrunirea din sala Primăriei. Insuși- 
rile cu cari persistă să intereseze și dincolo de epoca în care și-a 

plasat micul său șantaj nereușit, sunt altele. El realizează întrun chip 
strălucit tipul ambiţiosului şiret, lipsit de scrupule, îndrăsneţ, sau 
servil, laş, sfios, după cum norocul îi surâde, sau îi întoarce spatele. 
- Tartuffe e un falş cucernic, pornit să parvină subt o haină bisericească. 
Cațavencu e numai un demagog, pentrucă nu face decât politică. Dar, 
fățarnicii nu se vor stârpi niciodată, şi demagogi erau până și în re- 
publica Atenei. 


Aproape toate personagiile lui Caragiale suportă, fără greutate, 
această analiză a caracterului lor veridic omenesc și acest procedeu al 
comparaţiei cu elementele comediei clasice. Spiritul lui adânc de ob- 
seivație nu poate să se oprească deasupra formelor exterioare ale unor 
deprinderi de-o generaţie; puterea lui creatoare nu se mulțumea să 

„aranjeze numai decorul pitoresc al unei fabule efemere. Ochiul său 
s'a afundat mai adânc, în cutele pornirilor legate de om pentru foarte multă 
vreme (cine poate să știe ce este eternitatea?) iar degetele sale de 
sculptor minunat mau frământat o pastă de ceară, gata să se topească 
la lumina unor vremuri schimbate. Rechemaţi înaintea priviriilor dom- 
neavoastră, cunoscuta galerie a unor atât de diferiți reprezentanţi ai 
burgheziei româneşti. dela sfârșitul veacului trecut, şi veţi înclina să 
spuneți, împreună cu toți cei cari au priceput pe Caragiale, că nu 
haina efemeră cu care sunt înbrăcaţi, ci omenescul din care sunt zi- 
diți, este ceace va purta de-alungul timpului, schimbător numai al apa- 
rențelor, pe aceşti Farfurizi, Brănzovenești și Ipingeșşti rupți din nese- 
cata comedie a marilor şi micilor slăbiciuni pământești. 

Atunci, nune vom mira pentruce Scrisoarea pierdută e totdeauna 
vie şi pentruce personagiile ei mau trecut la muzeu, odată cu stampele 
cari au prins aspectele vieței sociale de-acum aproape jumătate de 
veac. Mare vrăjmaș îi este omului, timpul. Dar, în măsura în care se 
poate lupta câteodată cu el, avem dreptul să proorocim, că teatrul lui 
Caragiale va dăinui, sănătos, cât va exista pe lume ridicolul şi nai- 


vitatea. Adică, — foarte multă vreme. 
al. a. h. 


P. S. Rândurile de mai sus au fost scrise cu prilejul retipărirei 
Teatrului lui Caragiale, în editura „Cărței românești“. In această nouă 
ediție mavem nimic deosebit de relevat, decât o ciudată neglijenţă ti- 
pografică. Greşeiile de tipar ne cicălesc și pe noi, ca pe toată lumea. 
Pe Caragiale însă, îl îmbolnăveau. Corectorii dela „C. R.“ se bucură 
oare de impunitate, numai pentrucă maestrul e mort? 

Cronica politică 


O aniversare 


Partidul poporului a sărbătorit, deunăzi, trei ani dela înființarea sa. Aniver- 
Sarea a fost subliniată de o impunătoare manifestaţie populară şi de un important 
banchet politic. Și, dacă numărul participanților poate fi hotărâtor într'o vreme 
când circulația cetățenilor pentru alte scopuri decât cele particulare a devenit 
oarecum anevoioasă, trebuie să spunem că organizatorii celor două demonstraţii 
au pentru ce să fie mulțumiți. Peste zece mii de oameni în majoritatea lor ţărani, 
au luat parte la primirea dlui general Averescu în gara de Nord și aproape o mie 
de delegaţi din toate judeţele s'au aşezat la mesele rânduite în cea mai spațioasă 
sală din Capitală, aceea a teatrului „Eforiei“. 

Manifestaţia din gara de Nord a dovedit în primul rând, un fenomen foarte 
Simplu. Nerăbdătoarea patimă a adversarilor cântase prohodul popularității dlui 
general Averescu. Cei doi ani de guvernare a partidului poporului ar fi fost de 
ajuns, cu alte cuvinte, să gonească entusiazmul din suflete, și să aştearnă peste 
elanul atâtor speranţe, lespedea grea ca de mormânt, a unei iremediabile des- 
amăgiri. lată însă, că lucrurile stau cu totul altfel. "Țărănimea noastră covârşită de 
nevoile ei prezente, cari apasă tot mai tare pe slabii ei umeri, își întoarce din 
nou privirile spre „steaua averescană“, gândindu-se de data aceasta tocmai la 
ceeace a reușit să înfăptuiască scurta trecere pela guvern a partidului poporului. 
Nu numai că dl general Averescu n'a pierdut încrederea de care era înconjurat 
acum trei ani, ci această încredere s'a călit definitiv în cea mai sigură probă de 
foc. Amintirea unei bune cârmuiri ştie să încălzească multe inimi... 

S'au găsit totuşi glasuri cari au căutat să dea o tălmăcire surprinzătoarei 
însufiețiri ţărăneşti cu care a fost întovărăşită aniversarea partidului poporului. 
Trebuia găsită o explicaţie pentru valurile de haine albe, cari au năvălit pe 
barierele Bucureştilor; o altă explicație de cât aceea firească, a unui îndemn 
sincer și respicat pornit din conștiința publică. S'a spus, 'mai întâi, că insuș gu- 
vernul a „poruncit“ sătenilor să pornească în întâmpinarea dlui general Averescu; 
caşi cum dl Ion I Brătianu war avea astăzi altă grije, decât să furnizeze parti- 

delor de opoziţie publicul necesar pentru a dovedi trecerea. de care aceștia se 
bucură înaintea țărei. Gluma era proastă, și s'a născocit atunci alta. Ci-că „ave- 
rescanii“ ar fi răspândit pretutindeni vestea că generalul Averescu va fi chemat în 
curând de Rege la guvern, şi au îndemnat țărănimea să vie cu mic cu mare în 
întâmpinarea șefului partidului poporului, spre a-i arăta dragostea de care-l în- 
conjură poporul în preziua acestei zile îfericite:a venirii la putere. lată; în orice 
caz, © versiune mai plauzibilă. Se prea poate, să li se fi spus țăranilor, că dl. general 
Averescu va lua din nou în mâini frânele guvernului. Dar, nu vorbește nimic fap- 
tul că țăranii au crezut numai decât o asemenea veste şi, — horribile dictu ! Sau 
şi bucurat de ea? i 

Manifestaţia din gara de Nord s'a destăşurat în cadrul unei liniștite revăr- 
sări de forță conştientă. N'au fost nici „tiribombe“ mau funcționat nici tulumbele 
pompierilor, nu s'au spart nici capete nevinovate. Cu admirabilul său bun simţ, 
pe care nu-l pot înţelege d. Albert Honigman dela „Lupta“ sau d. Iacob Rozenthal : 
dela „Adevărul“, modestul plugar dela Dragomireşti, a venit să strige: „Trăiască, 
tata țăranilor !“ și s'a întors acasă, fără scandal, laolaltă cu cei zece mii de to- 
varăşi de drum ai săi, — lăsând pe „fruntașii ţărănişti“ să-şi expună maxi- 
larele, pentru democraţie, - în mica încăerare de pe calea Griviței, unde (după 
mărturia presei „ independente“) a trebuit să curgă iarăş sânge revoluţionar, din 
nasul — victimă al unui cetățean revoltat... 


rž 


Banchetul politic din sala „Eforiei“ a avut, cum era şi firesc, o altă semni- 
ficație. Partidul poporului este, fără îndoială, partid nou, de vreme ce abia a îm- 
plinit trei ani. Cu toate acestea se poate mândrii că a fost cel dintâi care, din 
prima zi a existenței sale, a rupt răgazul vechilor granițe dărâmate, răsfirându-şi 
rădăcinile sale, dintr'odată, pe tot cuprinsul țărei: Toate celelalte grupări „descăl- 
cate“ “dintro parte sau din alta a Carpaţilor (şi partidul liberal, care și-a prins 
cu arcanul câţiva partizani în Ardeal şi partidul naţional, care a deschis o su- 
cursală de orfani politici la Bucureşti, şi partidul țărănesc care abia are unele ti- 
mide ramificații la Universitatea din Cluj) nu sunt decât expresia unor tendinţe 
proaspete de expansiune, care își păstrează covârşitorul lor centru de greutate 
acolo, în punctul de unde au plecat. Partidul poporului s'a născut deodată, la 
Craiova ca şi la Oradea-Mare, la Chişineu ca și la Galaţi închegându-se pe te- 
meiul unei triumfătoare comunităţi sufleteşti, simbol viu al unei unităţi desăvârșite, 
Acesta a fost spiritul dominant al întâinirei de câteva ceasuri, la care au luat 
parte, întrun atmosferă de caldă sinceritate, trimişi din toate colțurile României. 

Cele două momente ale sărbătorirei dela Bucureşti sau complectat astfel, 
una pe alta. Partidul poporului, rezemându-se mereu pe sufragiile populare, do- 
vedește că reprezintă şi o posibilitate de guvernare unitară, capabilă de a nu ne- 
dreptăţi niciodată interesele unei provincii în folosul alteia, ci, gata oricând să 
le armonizeze pe toate, prin însăș structura lui organică, 


ION BALINT 

GAZETA RIMATĂ 


Regele Ardealului 


La întrunirea dela Dacia, un 
glas din sală a strigat: „Trăiască 
lutiu Maniu, regele Ardealului !“ 

ZIARELE. 


O, cunoșteam dela Sibiu 
Fermecâtoarea dinastie 

A prezidentului Maniu, 

(Acest model de modestie). -— 
Adeseori, în Mercedes, 
Venea pe vânt, pe frig, pe ciață, 
In echipajul ei ales, 

S'aducă .crumpene din piată. 
Ce mai cârnaţi, şi mai şunci 
Arhi-ducea cu ea, cucoana... 
Toată familia, de pe-atunci 
Cam specula puţin... Coroana. 


Eu nu credeam, aşa curând, 
Ghiuluka să sencoroneze... 
Dar, întrun singur dor şi gând 
Pândeau oștirile-i viteze, 

Cu tot poporul suveran, 

La Dacia, pe coridor, — 

şi-l așteptau pe Honigman 
Să-și „ungă“ noul domnitor... 
Apoi, s'a petrecut un pic 

Şi sa încins un chef în lege, 
Căci sa aflat la Majestic: 
— „Ardealul aren fine Rege 1 


Poporul azi e fericit 

Căci marele vizir Boilă 

La toată lumea a'mpărțit 

Pe strada Băii câteo vilă. 
Maestru-prim de ceremonii 

E Coltor, mândrul gentilorn, 

El înstruește istrionii, — 

Jar Paukerow e majordom. 

Pe roze stă întreaga sută, 

(Şi rozele trăiesc etern) - 
Lista civilă cunosculă, 

Prin Vaida, — o achită Ştern! 


Un singur nor stă coborât 

Pe tronul regelui Ghiulukă, 

Viseaz'adesea cam urât 

Și Jrigurile îl apucă... 

Vecinul său din București 

(Voivod în Țara Românească) 

Urzește uneltiri drăceşti 

Și sceptrul vrea să i-l prăpească... 

Dar Curtea-l pune să se culce, 

Și toţii lacheii — honigmani, 

Il liniștesc, co vorbă dulce: 

— „Aşa e între Suverani !* 
MIŢA CAMARILLA. 

INSEMNĂRI 


D. Vaida răspunde... Dl Alexandru 
Vaida a prins prilejul unei întruniri 
publice la Timişoara, pentruca, din 


curtea  fabricei de bere de-acolo, 
să răspundă destăinuirilor făcute de 
Tara Noastră cu privire la trecutul 
politic. şi la prezentul economic 
al impetuosului nostru „fruntaş“ ar- 
delean. Noi am arătat că anti-dina- 
sticul de astăzi a fost, ieri, un devo- 
tat adulator al Habsburgilor, și ne-am 
permis, pe de-asupra, să amintim gro- 
zâvului mâncător al „oligarhiei“, câteva 
din consiliile de administraţie străine 
de unde incasează sume rotunjoare și 
nemuncite, în fiecare an. Am răs- 
foit deopotrivă colecția revistei Oester- 
reichische Rundschau şi registrele 
dela Renner. Şi am descoperit iscăli- 
tura dlui Vaida, în amândouă locurile. 

DI Vaida simte nevoia să se dis- 
culpe. Nu pentru noi, se înţelege. 
Scrisul nostru nici nu revendică această 
cinste. Ci pentru publicul cetitor, pe 
care nemilosul nostru adversar Va 
simţit primejdios impresionat de mo- 
desta demascare făcută in paginele 
acestea. i 


Dar, răspunsul îngăimat de di Vaida 
sufere de două defecte. De jumătate, 

e profund ridicol, — de cealaltă ju- 
mătate, e de-adreptul mincinos. 


DI Vaida vrea să ne facă să credem 
de pildă, că domnia sa îşi incasează 
tantiemele dela banca Marmorosch- 
Blank, pentru ca să „controleze“ acti- 
vitatea acesteia, şi că datoria fiecărui 
român (din cei 18 milioane câţi are 
România) ar fi să intre în câte-un 
consiliu de administraţie al unei so- 
cietăți anonime. Abia acum ar trebui 
să înțelegem motivul pentru care şi 
ceilalți amici ai dlui Vaida au relaţii 
strânse cu diferite ghișeuri străine: 
controlează, cu toţii, spre fericirea pa- 
triei lor... 


Nu știm dacă s'a râs cum trebuia, 
în sala fabricei de bere din Timișoara. 
Veselia n'a putut însă să dureze multă 
vreme, căci di Vaida şi-a luat repede 
o figură misterioasă, urmărind să lă- 
murească taina articolului din Oester- 
reichische Rundschau. Şi, dl Vaida 
a spus, textual: (vezi Patrla din 24 
Aprilie cor.) 


— „Este adevărat că am scris acel 
articol şi Pam scris pentru că regele 
Carol şi lon Brătianu ne recomandau 
să facem o politică filo-habsburgică, 

fiindcă România nu este în stare să 
ne vină într'ajutor.“ 

O, naivii cetățeni din Timișoara, cari 
au strigat aci: „Trăiască Vaida!“ şi 
Pau răsplătit pentru acest neadevăr 
lipsit de scrupule, cu „aplauze furtu- 
n oase.“ Nu voim să cercetăm acum, da- 
că dl lon Brătianu a recomandat cândva 
în realitate o politică filo-habsburgică, 
nici nu vom sublinia faptul că mărtu- 
ria împotriva defunctului rege Carol 
are ceva din impietatea profanatorilor 
de morminte. Vom spune însă numai 
atât: La 2/15 Septembrie 1916, când 
-a apărut articolul „Românii din Austro- 
Ungaria“, —- regele Carol era mort de doi 
ani de zile, și România „venise într'a- 
jutorul“ Ardealului de două săptămâni, 
deoarece declarase război Austro-Un- 
ariei la 15/28 August 1916. 

Mai. avem nevoie să adăugăm ceva? 
Poate numai atât: adversarii noştri 
din partidul naţional se lăudau odată 
că nu ne citesc, şi nu ne răspund. Ei 
pot să vadă astăzi ce imprudentă inde- 
letnicire formează câteodată incercările 
de justificare. Da, da, domnule Vaida, 
e mult mai prudent să ne, ignorați. 
Polemica nu vă prieşte deloc... 


Confiscarea cărților maghiare. Zia- 
rele au anunțat, dând în această pri- 
vință unele indicaţii cam imprecise, 
confiscarea unui mare număr de cărţi 
maghiare, trimise în Ardeal dela Bu- 
dapesta. După cât se pare, autorită- 
țile noastre au săvârșit şi de data 
aceasta unele antipatice excese de zel, 
aruncând anatema lor executivă asupra 
unor nevinovate traduceri din Homer, 
Shakespeare şi Heine. Cum nici unul 
dintre acești geniali răscolitori ai pa- 
fimelor omenești nu poate fi acuzat 
de complicitate iredentistă cu amira- 
lul Horthy, măsura de opreliște e 
stupidă. Aşa cum a fost de neînțeles 
și interzicerea reprezentărei „Tragediei 
omului“ de Madách. 


r 


Dar, întâmplarea mai are și o altă 
față. Căci, dacă nu putem aproba o 
măsură prohibitivă îndreptată impo- 
triva unor capo dopere inofensive, nu 
uităm nici tipăriturile aţâțătoare cari 
încearcă să treacă Tisa, odată cu 
Schiller, Jokai sau Ibsen. O inspecţie 
şcolară făcută de curând la institutul 
Marianum din Cluj a descoperit ase- 
menea volume, sosite în mod clandestin, 
în care se face, nu naționalism, nu 
şovinism, ci instigare directă împotriva 
statului român. 

Manualele cari sosesc de pe malul 
Dunărei, pentru uzul şcolilor maghiare 
din Ardeal, spun limpede că: „Ungaria 


ruptă in două nu este o ţară“ — și 
pun toată nădejdea in spada lui Matei 
Corvinul, — pentru a-şi reface „țara 


ciuntită“. Maculatura neruşinată, care 
ne insultă şi ne provoacă la Buda- 
pesta, imbracă tot felul de forme; 
despre aceste aşa numite publicaţii 
de propagandă s'a vorbit în paginele 
Tărei Noastre, chiar în numărul trecut. 
Le cunoaştem. i 

E normal, deti, ca graniţa noastră 
să rămână inchisă pentru astfel de 
nechemați agenți “ai urei împotriva 
României. Insuși protestul împotriva 
gestului nostru de apărare, e o insultă 
ce ni se face. 


Monumentul lui Gheorghe Pop de 
Băsești. In ziua de sf. Gheorghe, la 


"6 Mai, seva inagura la Băsești un fru- 


mos monument fostului prezident al 
partidului naţional de pe vremuri, a- 
cela care a presidat marea adunare 
dela Alba-lulia şi cu giasul unui apo- 
stol a proclamat cel dintâi unirea cu 
țara-mamă. Gheorghe Pop de Băsești 
a zis atunci ca şi bătrânul Simeon: 
„Acum slobozeşte pe robul tău Stă- 
pâne“, declarând că misiunea parti- 
dului pe care l-a condus cu atâta cinste, 
e împlinită. 

Monumentul i-l ridică fiica marelui 
răposat, d-na Elena Hossu Longin, cu 
soțul său şi seva inaugura în cadrele 
unor frumoase serbări religioase şi na- 
ionale, al căror program s'a publicat 
in toate ziarele. Noi am dori, ca la 
aceste serbări frumoase să participe 
cât mai mulţi. E comemorarea unui 
om, care ma fost al unui partid poli- 
tic din zilele de azi, ci al neamului 
românesc întreg, Un om căruia, până 
când națiunea recunoscătoare îi va pu- 
tea ridica o statie vrednică de nu- 
mele lui, orice român de inimă tre- 
buie să-i ridice un mic monument in 
colțul inimii. 

O descoperire culturală. A fost ne- 
voie ca d.-Pavel Brătăşanu să vor- 
bească la o întrunire a partidului na- 
tional, — pentru ca foile acestuia să-i 
închine articole omagiale, descoperind 
că simpatica persoană a „celui mai 
vechiu tachist“, un mare binefăcător al 
Audealului. Ar trebui, cu alte cuvinte, 
să aflăm şi noi, (abia acum), că d. 
Pavel Brătăşan a dat un prețios spri- 
jin cultural din circumscripţia Erneului, 
ducând acolo foarte multe biblioteci 
populare şi distribuindu-le în diferite 
sate. 

Nu ne-ar putea lămuri însă, d. Pa- 
vel Brătășanu, de unde provin aceste 
biblioteci? Nu ştiu pefitru ce dar ne 
vine să credem, că e vorba tocmai de- 
spre cărţile obţinute acum doi ani dela 
ministerul Cultelor pe seama țăranilor 
din județul Mureş-Turda, unde noul 
aliat al d-lui luliu Maniu fusese ales 
deputat din bunăvoința partidului po- 
porului... 


Excesul de literatură, Un critic se. 
plângea odată că literatura s'a molip- 
sit dela gazetărie şi că unii din pro- 
zatorii noştri și-au banalizat stilul, 
întroducând iu novelistică metode de 
reportaj divers. Avea dreptate, poate. 
Dar nici acela mar greşi, care s'ae: 
osteni să înregistreze excesul de lite- 
ratură care bântuie dela o vreme în 
scrisul unora dintre gazetarii noștri. 
Goana după originalitate dă la iveală 
câte odată adevărate perle de limbă 
păsâreaseă, pretențioasă și umoristică. 


Spicuim la întâmplare, din darea de 
seamă asupra reprenzentaţiei unei dan- 
satoare, publicată în „Patria“ și dato- 
rită, probabil, unui poet simbolist căzut 
din semin în redacţia d. I. Agârbiceanu: 
— „Sub picioarele ei se distruge 'le- 
gea materiei, sufletul fâlfăie, când 
zburdalnic ca un fluture, când fan- 
tastic, când contemplativ peste rezi- 
stenţele firești ale gravităţei, dându-ne 
pentru o clipă senzaţia dezmărginirii. 
Artista creiază un spaţiu nou, dinamic 
din linii spirituale şi mișcări psihice.“ 

Ce-o îi cu noul spaţiu dinamic creat 
din linii spirituale şi mișcări psihice, 
rămâne să priceapă nefericiții lectori 
dela Gherla sau Teiuş. 


-Mult am vrea să aflăm însă, cum 
o fi reușind dansatoarea în chestiune 
să înfrângă cu picioarele, neiertătoa- 
rea lege a gravitației? Excesul de li- 
teratură duce, evident, în cele din 
urmă la senzaţia dezmărginirei. Se 
ni se ierte vorba,aceastanu e osenza- 
ție tocmai normală. . 

